CELEX: 32021D0561
Language: bg
Date: 2021-03-30 00:00:00
Title: Решение (ОВППС) 2021/561 на Комитета по политика и сигурност oт 30 март 2021 година относно назначаването на командващия силите на ЕС за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/1/2021)

7.4.2021   
               
               
                  BG
               
               
                  Официален вестник на Европейския съюз
               
               
                  L 119/1
               
            
         РЕШЕНИЕ (ОВППС) 2021/561 НА КОМИТЕТА ПО ПОЛИТИКА И СИГУРНОСТ
         oт 30 март 2021 година
         относно назначаването на командващия силите на ЕС за военната операция на Европейския съюз в Средиземноморието (EUNAVFOR MED IRINI) (EUNAVFOR MED IRINI/1/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като има предвид, че:
         
                     (1)
                  
                  
                     На 31 март 2020 г. Съветът прие Решение (ОВППС) 2020/472 (1), с което бе създадена и започната военна операция на Европейския съюз в Средиземноморието (EUNAVFOR MED IRINI) под командването на контраадмирал Fabio AGOSTINI в качеството му на командващ операцията на ЕС.
                  
               
                     (2)
                  
                  
                     Съгласно член 8, параграф 2 от Решение (ОВППС) 2020/472 Съветът оправомощи Комитета по политика и сигурност (КПС) да взема съответните решения за назначаването на командващия силите на ЕС за военната операция на Европейския съюз в Средиземноморието (EUNAVFOR MED IRINI).
                  
               
                     (3)
                  
                  
                     На 30 април 2020 г. командващият операцията на ЕС препоръча контраадмирал Ettore SOCCI да бъде назначен за командващ силите на ЕС за първата половина от оставащия мандат на операцията, а комодор Theodoros MIKROPOULOS — за втората половина.
                  
               
                     (4)
                  
                  
                     На 28 май 2020 г. Съветът прие Решение (ОВППС) 2020/718 (2), с което контраадмирал Ettore SOCCI бе назначен за командващ силите на ЕС от 6 май 2020 г. до 18 октомври 2020 г., а комодор Theodoros MIKROPOULOS — от 19 октомври 2020 г. до 31 март 2021 г.
                  
               
                     (5)
                  
                  
                     Командващият операцията на ЕС препоръча капитан Stefano FRUMENTO да бъде назначен за нов командващ силите на ЕС, считано от 1 април 2021 г. Италианските органи посочиха, че капитан Stefano FRUMENTO ще бъде повишен в контраадмирал при назначаването му за командващ силите на ЕС.
                  
               
                     (6)
                  
                  
                     Военният комитет на ЕС подкрепи посочената препоръка на 12 март 2021 г.
                  
               
                     (7)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Stefano FRUMENTO се назначава за командващ силите на ЕС за военната операция на Европейския съюз в Средиземноморието (EUNAVFOR MED IRINI), считано от 1 април 2021 г.
         
         
            Член 2
            Настоящото решение влиза в сила в деня на приемането му.
            Прилага се от 1 април 2021 година .
         
         
            Съставено в Брюксел на 30 март 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (OВ L 101, 1.4.2020 г., стр. 4).
         
            (2)  Решение (ОВППС) 2020/718 на Съвета от 28 май 2020 г. за назначаване на командващ силите на ЕС на военната операция на Европейския съюз в Средиземноморието (EUNAVFOR MED IRINI) (OВ L 168, 29.5.2020 г., стр. 64).